Apatitad

Apatitad ( [əpɐˈtʲitɨ]) om Venäman lidn Murmanskan agjan keskuzpalas. Se om agjan kahtenz' lidn eläjiden lugun mödhe, Apatitoiden lidnümbrikon («lidn alištadud territorijanke») administrativižeks keskuseks da palaks.

Lidn om Edahaižen Pohjoižen tedokeskuz mail'man znamoičendanke. Venäman Tedoakademijan Kolan tedokeskusen kahesa institutad ühesaspäi da kaks' tedoiduzkeskust sijadasoiš Apatitoiš.

 Istorii 
Eländpunktan aluz om pandud vl 1926 kuti pen' Apatitad-žilo seičemenke eläjanke. Vl 1935 ühtištadihe sidä Belii-raudtestancijanke (vspäi 1916, nüg. Apatitad I-stancii) i «Industrii»-sovhozan žilonke (oli olmas vspäi 1930), kätihe Apatitad-radnikžiloks šingotamha apatitkivendon löudmižsijad, se om kaikiš suremb mail'mas tähäsai. Ühtištadihe radnikžilod lähiženke lidnanvuiččenke Molodöžnii-žilonke (5980 rist. vl 1959) da anttihe lidnan statusad vn 1966 7. päiväl heinkud.

Apatitad-lidnan tegimišton päsarakod oma apatitkoncentratan pästand i nefelinan erigoitmine sijaližes kivendospäi, sauvondmaterialiden tehmine (raudbetontegesed), sömtegimišt, lämuden i elektrusen tehmine. Apatitoiden lämuzelektrostancii kävutab kivihil't.

 Geografijan andmused 
Lidn sijadase kukhikahas tahondas, Ekostrovskai Imandr-järven (351 km²) päivnouzmaižel randpolel, 129..278 m korktusil, 178 m ü.m.t. keskmäižel korktusel.

Matkad Murmanskhasai om 157 km pohjoižhe raudtedme vai «Kol»-avtotedme. Lähembaine lidn om Kirovsk vižtoštkümnes kilometras päivnouzmha avtotedme.

 Tobmuz 
Tiklaht-kezažilo i Hibinad-raudtestancii kaikenaigaižeta ristitištota mülüdas lidnümbrikho Apatitoiden ližaks. Lidnümbrikon pind om 2 500 nellikkilometrad.

Municipaližen ühtnikan pämez' om sen Administracijan pämez', edel vn 2024 kül'mkud Deputatoiden nevondkundan ezimez' oli Apatitoiden pämehen. Nikolai Bova radab lidnan Administracijan pämehen vn 2012 semendkuspäi. Lidnümbrikon Deputatoiden nevondkundan ezimez' om Svetlana Katel'nikova vn 2021 redukuspäi. Edeline lidnan nevondkundan ezimez' om Aleksei Gilärov (kezaku 2015 — sügüz'ku 2021).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 59 672 ristitud, lidnümbrikon — 59 674 ristitud, vn 2021 lidnan — 49 647 ristitud. Kaik 56 356 ristitud eliba lidnas vl 2017. Kaikiš suremb lidnan ristitišt oli 88 026 eläjad vl 1989.

Rahvahad (enamba 0,4 % vl 2010): venälaižed — 84,0 %, ukrainalaižed — 2,5 %, vaugedvenälaižed — 1,6 %, totarlaižed — 0,5 %, azerbaidžanlaižed — 0,4 %, toižed rahvahad — 2,1 %, rahvahuden ozutandata — 8,9 %.

Hristanuskondan viž pühäperid oma saudud lidnas: ortodoksižen hristanuskondan koume jumalanpertidApatitoiden pühäpertid sobory.ru-saital. Tulendan Pühän Jumalanmaman Emäganpäivän jumalanpert' (murman-hi-3.cerkov.ru).  i baptizman kaks' jumalanpertid.

 Openduz 
Lapsiden opendusen aluzkundad oma kaks'kümne kahesa nimitadud i nomeruidud päivkodid (nomer 1, 7, 10, 13, 15..17, 21, 31, 35, 38, 43, 46, 48..50, 54..56, 58, 59, 61, 64, 65, 67..69, 72), kahesa keskškolad (nomer 3..7, 10, 14, 15), gimnazii nomer 1, specialine (korrekcine) škol-internat nomer 19, lapsiden sädamižen pert', muzikškol L. M. Burkovan nimed, čomamahtoiden škol, kaks' sportškolad (nomer 1 i Junost' «Nor'aig»), noriden tehnikanradajiden keskuz.

Professionaližen opendusen aluzkundad oma Apatitoiden politehnine kolledžApatitoiden politehnižen kolledžan sait (apatity-college.ru). , Kolan medicinine kolledžKolan medicinižen kolledžan sait (kolamed.ru). , Murmanskan kahten universitetan filialad.

 Transport 
Avtobusad da maršruttaksid oma kundaližeks transportaks lidnas. Kaik koume raudtestancijad da platform oma saudud.

Tatanmaine civiline Hibinad-lendimportHibinad-lendimportan sait (hibiny.aero).  (KVK / АПХ / ULMK, 60,1 tuhad passažiroid vl 2017) sijadase kaks'toštkümnes kilometras suvhe lidnaspäi. Tehtas reisid Piterihe, Moskvha i Kaliningradan lendimporthasai, mugažo om sezonreisid Mustmeren lebutahoiže.

 Galerei 

 Homaičendad 

 Irdkosketused 
 Lidnümbrikon tobmuden sait (apatity.gov-murman.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Murmanskan agjan lidnad
Kategorii:Murmanskan agjan lidnümbrikod